Sacrosancte ecclesie Sancti Vincentii martiris que est constructa infra muros Matisconum, cui domnus Giraldus episcopus preest. Ego, in Dei nomine, Ivo presbiter dono ad ipsam casam Dei, in usus fratrum, aliquid de rebus meis que sunt site in oppidum civitatis, in Contla vocant et in Audinita. Inprimis in Contla, curtilum cum superposito de vinea insimul tenente, terminatur a mane et a medio die terra Sancti Vincentii, a sero via publica, a circio Sancti Vincentii; infra isto termino, ad integrum. Et in Audinita, curtilum cum vinea insimul tenente, qui terminat a mane terra Sancti Clementis, a medio die Sancti Vincentii, a sero terra Bonane, a circio rivo volvente; infra isto termino, ad integrum. Et dono ibi campum unum prope Sanctum Clementem, qui terminatur a mane via publica, a medio die terra Sancti Petri, a sero Sancti Vincentii et Sancti Clementis, a circio Sancte Marie; habet in longo a medio die perticas LX, a sero perticas XLVIIII, in alio fronte a circio perticas XXXIIII; infra istas terminationes, ad integrum. Et alias res quas habeo ibidem pertinentibus, campis, pratis, quesitum et inquirendum, dono ad ipsam casam Dei eo tenore ut dum ego vivo, usum et fructum habeam, post meum decessum, ipsas res sicut superius dictum est ad ipsam casam Dei dono et omni anno, festivitate Sancti Vincentii, IIII denaratas persolvo de cera in censum; si quis contradixerit, auri uncias IIII persolvat. S. Ivo. S. Isnardi. S. Stephani vicecomitis. S. Gaufredi. Hactum est hoc regnante Karolo rege.